“Manchester Siti” klubi “Liverpul”da to‘p surgan yarimhimoyachi Rahim Sterlingning “Siti”ga o‘tganini rasman e’lon qildi. Futbolchi klub bilan 5 yilga mo‘ljallangan shartnoma imzoladi. Avvalroq Sterlingga umumiy hisobda 49 mln funt sterling to‘lanishi ma’lum qilingandi. Sterling Angliya futbol tarixidagi eng qimmatbaho o‘yinchiga aylandi. Sterling “Manchester Siti”da 7 raqami ostida to‘p suradi. Bungacha “shaharliklar” safida 7 raqami ostida Jyeyms Milner o‘ynagan. Milner joriy yozda erkin agent sifatida “Liverpul”ga o‘tdi.